Die sexy Baywatch-lokprent is hier! | SARIE
FOTO Instagram / @entertainmentweekly	9 Desember 2016
Die sexy Baywatch-lokprent is hier!	deur SARIE.com-span
Dink jy aan die Amerikaanse reeks Baywatch, kom daar drie goed by jou op: Die temalied, The Hoff en Pamela Anderson. Ja, die 90's was gevul met klein rooi swembroeke en sexy-sexy menseredders. In 2017 is Baywatch weer in ons midde, maar dié keer is dit op die silwerdoek.
Dwayne The Rock Johnson speel die rol van Mitch, die rol wat David Hasselhoff ikonies gemaak het. Met sy kaalkop, tatoeëermerke en gebulte spiere is Dwayne vanjaar aangewys as People se Sexiest Man Alive.
Dié titel is vir hom nie so belangrik soos die titel van pa en lewensmaat nie. Vir die afgelope 9 jaar is hy in 'n verhouding met Lauren Hashian. Die paartjie het een dogtertjie, Jasmine, saam. Hy het ook 'n 15-jarige dogter, Simone, uit 'n vorige huwelik.